open-index/open-wikipedia-markdown huggingface dataset:
Hårpisk

**Hårpisk** er en lang, tynn flette eller pisk av hodehår som henger ned i nakken. Flettet hårpisk fra delvis barbert hode var påbudt frisyre for alle menn under Qing-dynastiet i Kina fra 1645 til 1912. Hårpisker var dessuten vanlig i den europeiske herremoten på 1700-tallet. Skikken oppstod som militær *Soldatenzopf* blant prøyssiske soldater, men ble utbredt også i den sivile moten, særlig i form av piskeparykker, pudderparykker med langt, stramt bundet nakkehår. Mange menn fortsatte med hårpisk i eget hår også en tid etter at parykkene gikk ut av bruk mot slutten av århundret.

## Hårpisk i Kina

## Hårpisk i Europa på 1700-tallet

### Videre utvikling

## Hårpisk andre steder

Hårpisk har også vært båret av enkelte nordamerikanske indianere og indiske brahmaner, det vil si medlemmer av prestekasten der.

En tynn nakkepisk i en ellers kortklipt frisyre har også vært vestlig ungdomsmote på 1980- og 1990-tallet, på norsk ofte omtalt som «rottehale» eller på dansk *grisehale* (tilsvarende det engelske *pigtail*, som i britiskengelsk betyr «musefletter» på siden av hodet og i amerikansk betyr «hestehale» i nakken).

### Liknende frisyrer
I mange land og kulturer har det vært vanlig å samle langt kvinnehår i en eller flere fletter, som eventuelt ble satt opp ytterligere. En raskere måte å samle langt hår på så det ikke henger i veien, er å lage en hestehale i nakken eller på bakhodet ved hjelp av en sløyfe, hårspenne eller hårstrikk. Slike hestehaler blir idag brukt av både barn og voksne kvinner. Også enkelte menn med langt hår kan ha hestehale i vestlig mote.


Fil:Maler der Grabkammer des Sennudem 002.jpg|Jente fra Det gamle Egypt med glattbarbert hode og ei  tjukk flette på sida. Det var ellers vanlig med kraftige parykker for både menn og kvinner i den egyptiske eliten. Maleriet er fra et gravkammer fra ca. 1200 f. Kr.  
File:Chief of the Little Osages, bust-length, profile showing hair style, 1807 - NARA - 532931.tif|Høvding for siouxspråklige Osage-indianere i USA 1807, med tradisjonell frisyre (barbert isse, hanekam og nakkepisk), øresmykker og vestlige moteklær (kravatt og ståkrage). Tegning av Charles Balthazar Julien Févret de Saint-Mémin (1770–1852).
File:Bundesarchiv Bild 105-DOA0816, Deutsch-Ostafrika, Massai.jpg|Mannlig massai med kunstferdig flettet frisyre og kraftig nakkepynt. Fotografert i Tysk Øst-Afrika 1906


## Navn
Hårpisk blir kalt *queue* eller *cue* på engelsk og fransk, et ord som også kan skrives kø på norsk og som er dannet av det latinske *cauda* som betyr «hale». Hårpisk kunne tidligere også kalles *floke* (*floge* på dansk).

## Se også
* Fletter
* Hestehale, musefletter
* Parykk
* Dårelokk, sjarmerende hårlokk
* Cadenettes
* Zopfstil («parykkstil»), en retning innen tysk kunst 1760-1790 oppkalt etter datidens fletteparykker
* Chonmage, tradisjonell, barbert frisyre i Japan
* Khokhol, glattbarbert kosakkfrisyre med hårtopp
* Hanekam-frisyre

## Referanser


## Eksterne lenker
* 

be-x-old:Каса (фрызура)
Gunnar Mehla

**Gunnar Mehla** (født 4. april 1947 i Heddal i Telemark) er norsk kusk og tidligere profesjonell travtrener. Mehla startet sin karriere på Forus Travbane i 1968, og har siden den gang startet i 12 739 løp, der han av disse har vunnet 1 223. Travtreneren har i karrieren sin kjørt inn over 20&nbsp;831&nbsp;379,- i premier. I 1971 ble han Forus-Champion med 69 seire. Mehla er aktiv kusk og kjører hest på norske baner. 

Høydepunktet i karrieren var i perioden 1987–1992 som travtrener og kusk for hesten Siggy Star. Han kjennes igjen på travbanen med draktfarge gul med blått skulderstykke. Gunnar Mehla bor i dag på Eiganes i Stavanger med sin familie. Han er den eldre broren til travtreneren Asbjørn Mehla.


Gunnar m siggy2.jpg|Gunnar Mehla vinner med Siggy Star (1987)
Gunnar m2.jpg|Gunnar Mehla med Ågårds Eva (2007)
Gunnar-hamre.jpg|Gunnar Mehla og Atle Hamre
Gunnar-wiig-antonsen.jpg|På seierspallen i Gullklokkemesteren 18. mars (Fra venstre: Cato Antonsen, Rune Wiig og Gunnar Mehla) (1997)


## Referanser
Marguerite Broquedis

**Marguerite Broquedis** (født 17. april 1893 i Pau i Frankrike, død 23. april 1983 i Orléans) var en fransk tennisspiller som deltok i de olympiske leker i 1912 i Stockholm. 

Broquedis ble olympisk mester i tennis under OL 1912 i Stockholm. Hun vant singleturneringen for damer utendørs. I finalen beseiret hun tyske Dorothea Köring med 4-6, 6-3, 6-4

Broquedis vant franske mesterskapet i single to ganger, 1913 og 1914.

## OL-medaljer
* 1912  Stockholm -  **Gull** i tennis, single damer utendørs
* 1912  Stockholm -  **Bronse** i tennis, mixeddouble (sammen med Albert Canet)

## Referanser


## Eksterne lenker
*
Mirela Manjani

**Mirela Manjani** (gresk: Μιρέλα Μανιάνι, født 21. desember 1976 i Durrës, Albania er en gresk spydkaster.
Manjani ble født i Albania og er av albansk opprinnelse. Hun konkurrerte for Albania frem til 1997 da hun giftet med vektløfteren George Tzelili og ble gresk statsborger. I 1999 vant Manjani VM-gull i Sevilla. Under OL 2000 ble Manjani nummer to etter Trine Hattestad. Under VM 2001 kom hun nok en gang på en andreplass, men da bak cubanske Osleidys Menéndez. EM 2002 endte med seier for Manjani og denne ble fulgt opp under VM 2003. Manjanis siste store mesterskap var OL 2004 hvor hun ble nummer tre.
Hennes personlige rekord er på 67,51 og er fra OL 2000.

## Referanser


## Eksterne lenker
*
Bill Gwatney

**William «Bill» Gwatney** (1959–2008) var en amerikansk politiker (demokrat). Ved sin død var han leder for partiets Arkansas-avdeling, en stilling han ble utnevnt til i 2007. I denne funksjonen var Gwatney superdelegat for demokratenes landsmøte i 2008, men ved sin død ble han erstattet av enken Rebecca Gwatney. Han var delstastssenator 1993&ndash;2002. Gwatney var dessuten finansiell ordfører for Mike Beebes kampanje for å bli valgt til Arkansas guvernør i 2006. Han drev tre bilhandler i Pulaski county. Gwatney var mangeårig venn av USAs forhenværende president Bill Clinton og dennes hustru Hillary Clinton.

## Død
Den 13. august 2008 tok en mann, identifisert som den hvite, 50-årige Timothy Dale Johnson, seg inn på Det demokratiske partiets partihovedkvarter i Little Rock og skjøt Gwatney tre ganger. Ghatney ble fløyet på sykehus, men gikk bort tre timer senere 15:59 CST. Johnson sa at han ville tale med Gwatney. Sekretæren forsøkte å si at han var opptatt, men mannen skjøv henne til side, gikk rett inn på kontoret og startet å skyte. Etter avfyringen av skuddene flyktet gjerningsmannen i en Chevrolet pick-up truck og ble jaget ut av Little Rock. Etter å ha kjørt 48 kilometer  ble han skutt til døde av politiet etter at en PIT-manøver tvang ham til å svinge av veien og inn på et felt nær Sheridan, Arkansas. Intet motiv ble oppdaget.

## Referanser


## Eksterne lenker
* Democratic Party of Arkansas (på engelsk)
Walter Tysall

**Stanley Walter Tysall** (født 3. april 1880 i Birmingham, død 1955 i Ashton-on-Ribble) var en britisk turner.

Han deltok i Sommer-OL 1908 i London. Der vant han sølv i den individuelle mangekampen, bak italienske Alberto Braglia.

## Referanser


## Eksterne lenker
*
Stuart Taylor

**Stuart James Taylor** (født 28. november 1980 i Romford) er en engelsk fotballspiller som for tiden er klubbløs.

Han var andrevalget i 2006/2007 bak Scott Carson i Aston Villa, men sto deler av sesongen når Carson var skadet eller borte.

Carson reddet mange avgjørende skudd for Aston Villa, og han var også andrevalget bak Brad Friedel. Han hadde mange gode prestasjoner i karrieren sin som keeper i Aston Villa. I juni 2009 meldte Taylor overgang fra Aston Villa til Manchester City.

## Referanser


## Eksterne lenker
*
China National Petroleum Corporation

**China National Petroleum Corporation** (**CNPC**) (kinesisk: 中国石油天然气集团公司, pinyin: *Zhongguo Shiyou Tianranqi Jituan Gongsi*) er et statlig oljeselskap i Folkerepublikken Kina. Hovedkvarteret er i Beijing.

Det er Kinas største integrerte olje- og gasselskap.  Per 2006 hadde selskapet  ansatte, bare Wal-Mart og Indias jernbaneselskap hadde flere. Samme år hadde selskapet en omsetning på 110&nbsp;milliarder&nbsp;USD og et overskudd på 13,2&nbsp;milliarder&nbsp;USD. Selskapets aksjer er fra november 2007 børsnotert på Shanghai Stock Exchange.

CNPC har oljereserver på 3,7 milliarder fat oljeekvivalenter. De fleste av CNPCs innenlandske virksomheter er skilt ut i et separat selskap, PetroChina.  CNPC har virksomheter internasjonalt i 27 land, blant annet Aserbajdsjan, Canada, Indonesia, Burma, Oman, Peru, Sudan, Thailand, Turkmenistan og Venezuela. 

CNPCs forløper var *Ministeriet for drivstoffindustri*, som ble opprettet i 1949 for å ha ansvaret for drivstofforsyningen i Folkerepublikken. Dette ble i 1955 omdannet til *Petroleumsministeriet*, som hadde ansvaret for all oljevirksomhet i Kina, inkludert leting og utvinning. CNPC ble opprettet 17. september 1988, da regjeringen bestemte at Petroleumsministeriet skulle oppløses og at et statseid selskap skulle opprettes for å håndtere all petroleumsvirksomhet i Kina. 

## Referanser


## Eksterne lenker
*
Edith Hannam

**Edith Margaret Boucher Hannam** (født 28. november 1878, død 16. januar 1951) var en britisk tennisspiller som deltok i De olympiske leker i 1912 i Stockholm.

Hannam ble olympisk mester i tennis to ganger under OL i 1912 i Stockholm. Hun vant både single- og mixeddoubleturneringen innendørs. I singlefinalen beseiret hun danske Sofie Castenschiold 6–4, 6–3. I mixeddoubleturnering spilte hun i par med Charles Dixon.

## OL-medaljer
*  1912  Stockholm - **Gull** i tennis, single damer innendørs  Storbritannia
*  1912  Stockholm - **Gull** i tennis, mixeddouble innendørs  Storbritannia

## Referanser


## Eksterne lenker
*
23. serierunde i 2. divisjon avdeling 3 2008

**23. serierunde i 2. divisjon avdeling 3 2008** startet 4. oktober og ble avsluttet med to kamper 6. oktober 2008.

Doms- og sanksjonsutvalget har bestemt at Stavanger IF sanksjoneres med tap av to poeng i inneværende sesong for klubbens A-lag for menn for bruk av ikke spilleberettiget spiller i obligatoriske kamper. Klubben ilegges også en bot på 10 000 kroner.


## Resultater

## Eksterne lenker
* 2. divisjon avdeling 3 2008: Terminliste og resultater  på altomfotball.no
Oslo Reiselivskor

**Oslo Reiselivskor** var et norsk blandet kor som ble stiftet i 1992. Opprinnelig rekrutterte koret sine medlemmer fra reiselivsbransjen i Oslo og omegn, men ble senere åpent for alle.  

I 2023 slo Oslo Reiselivskor seg sammen med koret *Chorus*. Det sammenslåtte koret ble kalt *VIVO*.

Koret deltok på festivaler, avholdt konserter i Europa, dubbet barnefilmer for NRK og deltok i dokumentaren *Hjertemedisin*. På sin 15-årsjubileumstur inviterte det Tre Små Kinesere til å være med til Kina. Offisielt var gruppa oppløst, men de takket ja til denne turen. Koret deltok også i spillefilmen *[[Sykt lykkelig]]*, som hadde kinopremiere i 2010.

Korets dirigent er Sølvi Elise Halvorsen.

## Referanser


## Eksterne lenker
* 
*
Dorothea Köring

**Dorothea «Dora» Köring** (født 11. juli 1880 død 13. februar 1945) var en tysk tennisspiller som deltok i de olympiske leker i 1912 i Stockholm.

Köring ble olympisk mester i tennis under OL 1912 i Stockholm. Hun vant mixeddoubleturneringen utendørs sammen med Heinrich Schomburgk. I singleturneringen utendørs kom hun til finalen, hun tapte den til franske Marguerite Broquedis med 6-4, 3-6, 4-6.

## OL-medaljer
* 1912  Stockholm -  **Gull** i tennis, mixeddouble utendørs (sammen med Heinrich Schomburgk)
* 1912  Stockholm -  Sølv i tennis, single damer utendørs

## Referanser


## Eksterne lenker
*
Bjærumfunnet

**Bjærumfunnet** eller **Rishaugen på Bjærum**, eller **Kongshaugen** er en gravhaug i grenda Bjærum/Bjerom i Hægebostad i Agder. Graven er datert til yngre romertid eller folkevandringstiden (200-550 e.Kr.) Gravhaugen var opprinnelig 25 m i diameter og 3-4 meter høy, før den ble ødelagt av graving.

Lokale sagn fra Hægebostad sier at «kong Bjæring» er gravlagt i haugen. Gravgodset som ble hentet ut i 1776 omfattet blant annet to jernspyd, en kobberkjele, et messingfat, noen ringer og et praktsverd i forgylt sølv.
## Referanser
Førdespollen

**Førdespollen** er en fjord (poll) i Sveio kommune i Hordaland. Den har et trangt innløp fra sørsiden av Bømlafjorden, mellom Grimsholmen og Straumøynappen. Fjorden ligger mellom Auklandshamn, Valestrand og Førde. Pollen deles av fem større holmer, Lindøy, Kadløy, Kubbøy, Bukkøy og Drangsøy, inn i henholdsvis østre og vestre Førdespollen. Sør i Førdespollen leder en trang og grunn kanal kalt Storestraumen videre inn til Rødspollen. Kanalen inn til Rødspollen preges av sterk strøm, og har også fått navnet sitt derfra.

Fyrlykta på Mosterhamn, samt fyrlykta inne i Førdespollen leder trafikken inn og ut. Den merkede hovedleia mellom østre og vestre går gjennom Lindøysundet, et stort åpent sund mellom Lindøy og Kalløy. Øyene skjermer havna i Førde svært godt mot uvær fra alle retninger. Deler av Lindøy er offentlig friområde uten noen spesiell tilrettelegging.

Førdespollen lykt er et enkelt lyktehus på betongsøyle, plassert vest i fjorden, på Eikelandsskjeret, i posisjon N 59 38.1825 og Ø 005 24.9637 med karakteristikk Oc WRG 6s i henhold til Norsk Fyrliste (Kystverket, 2008).

Det er ingen rutebåttrafikk i fjorden. Det er svært liten trafikk av andre fartøy. Det foregår lite kommersielt fiske i fjorden utenom noe reketråling, krabbefiske og litt torskefiske. Ellers er det kun lystbåttrafikk i fjorden, sterkt dominert av tyske turister på fiskeferie.

Fra gammelt av var kommuneinndeling annerledes enn i dag, og den daværende Valestrand kommune var delt i to av Førdespollen.

## Referanser
Heinrich Schomburgk

**Heinrich Georg Schomburgk** (født 30. juni 1885 død 29. mars 1965)  var en tysk tennisspiller som deltok i de olympiske leker i 1912 i Stockholm.

Schomburgk ble olympisk mester i tennis under OL 1912 i Stockholm. Han vant mixeddoubleturneringen utendørs sammen med Dorothea Köring. De beseiret det svenske paret Sigrid Fick og Gunnar Setterwall med 6-4, 6-0 i finalen.

## OL-medaljer
* 1912  Stockholm -  **Gull** i tennis, mixeddouble utendørs (sammen med Dorothea Köring)

## Referanser


## Eksterne lenker
*
Lukas Udelhoven

**Lukas Udelhoven** (født 22. januar 1967 i Berlin) er en belgisk friidrettstrener og tidligere tikjemper.

## Bakgrunn og utdannelse
Hans foreldre flyttet til den tysktalende delen av Belgia, da han var fem år gammel. Etter skolegang i Belgia tok Udelhoven trenerutdannelse ved den tyske idrettshøyskolen i Köln.

## Tikjemper og trener
Udelhoven kom til Norge i 1999, og ble norsk mester i tikamp i 2000.

Etter å ha lagt opp som aktiv utøver selv, ble han i 2001 trener for mangekjemperen Ida Marcussen. Han ble også trener for tikjemperen Hans Olav Uldal. I 2012 ønsket Norges Friidrettsforbund at Marcussen skulle bytte trener, men Marcussen holdt fast ved Udelhoven. Dette førte til et langvarig motsetningsforhold mellom Marcussen og Udelhoven på den ene siden, og Friidrettsforbundet på den andre. Udelhoven forble Marcussens trener frem til hun la opp i 2019.

## Universitetslærer
Ved siden av trenerjobben har Udelhoven undervist som timelærer i friidrett ved Universitetet i Agder.

## Familie
Han er gift med den tidligere tyske høydehopperen Elke Etten (1967-) og far til tvillinger. Familien bor i nærheten av Kristiansand.

## Referanser
LUKoil

**LUKoil** (russisk: ЛУКойл) er Russlands største oljeselskap og landets største oljeprodusent.  Selskapets hovedkontor ligger i Moskva. I 2006 produserte LUKoil 95,2&nbsp;millioner tonn olje, selskapet hadde 150&nbsp;000 ansatte, omsetningen var på 67,7&nbsp;mrd&nbsp;USD, som ga et overskudd på 10,5&nbsp;mrd&nbsp;USD.

LUKoil ble dannet i 1991 ved en sammenslåing av de tre selskapene *Langepasneftegaz*, *Uraineftegaz* og *Kogalymneftegaz*, og navnet LUKoil er dannet av forbokstavene i de tre tidligere selskapene. 

LUKoil er verdens nest største børsnoterte oljeselskap (etter ExxonMobil) regnet etter oljereserver (ca. 20 mrd fat, tilsvarende 1,3&nbsp;% av verdens oljereserver). Selskapet har virksomheter over hele verden. De driver åtte oljeraffinerier, bensinstasjoner i Russland, Øst-Europa og USA, og oljeleting og -produksjon i Russland og ti andre land (per 2008).

Etter Russlands angrep på Ukraina, februar 2022,  ba blant annet den Norske Helsingforskomiteen om at Lukeoil skulle bli fratatt sitt engasjement på norsk sokkel. Dette ble støttet av flere norske politiske partier

Lukoil ble i mars 2022, suspendert fra den norske bransjeorganisasjonen Norsk Olje og Gass (NHO).  

## Referanser


## Eksterne lenker
*
Charles Dixon

**Charles Percy Dixon** (født 7. februar 1873 i Lincolnshire død  29. april 1939 i London) var en britisk tennisspiller som deltok i de olympiske leker både i 1908 i London og 1912 i Stockholm.

Dixon ble olympisk mester i tennis under OL 1912 i Stockholm. Han vant mixeddoubleturneringen innendørs sammen med Edith Hannam. Han tok sølv i single innendørs, i finalen tapte han for franske André Gobert med 6-8, 4-6, 4-6.  

## OL-medaljer
*  1912  Stockholm - **Gull** i tennis, mixeddouble innendørs  Storbritannia
*  1912  Stockholm - Sølv i tennis, single herrer innendørs  Storbritannia
*  1912  Stockholm - Bronse i tennis, double herrer innendørs  Storbritannia
*  1908  London - Bronse i tennis, double herrer utendørs  Storbritannia

## Referanser


## Eksterne lenker
*
Mikroklima

Et **mikroklima** er en lokal atmosfærisk sone hvor klimaet er annerledes enn i det omkringliggende området. Uttrykket kan referere både til små områder som for eksempel et blomsterbed, og til større områder på flere kvadratkilometer (for eksempel en dal eller et byområde). Mikroklimaer finnes for eksempel nær vann, som kan kjøle ned den lokale atmosfæren, eller i tettbebygde byer, hvor betong og asfalt absorberer solas energi, varmes opp, og gjenutstråler den varmen til lufta rundt. Den resulterende urbane varmeøya er en type mikroklima. 

En annen faktor som bidrar til mikroklima er hellingen og retningen på et område. Sørvendte hellinger på den nordlige halvkule er eksponert for mere direkte sollys enn nordvendte hellinger, og er derfor varmere lengre. Klimaet i et utbygd industriområde kan også variere sterkt fra en trebevokst park like ved, ettersom floraen i parker absorberer lys og varme i bladene, mens en bygning eller en parkeringsplass bare utstråler varmen tilbake til lufta. 

Et mikroklima kan gi muligheter for dyrking av vekster som ikke kan vokse i det omkringliggende området. Dette konseptet brukes ofte innen permakultur i nordlige tempererte klimaer. Mikroklimaer brukes også av gartnere ved omhyggelig valg av plantetyper og voksested. Et beskyttet sted kan redusere de klimatiske påkjenningene om vinteren. 

Mikroklima kan også referere til menneskeskapte miljøer som et rom eller andre avsperrete områder. Mikroklimaer blir skapt og omhyggelig vedlikeholdt i for eksempel museumsutstillinger og -lager.

## Eksterne lenker
* Termiske fingeravtrykk for å detektere et bestemt mikroklima.
Equilibrium (album)

***Equilibrium*** er det andre studioalbumet til den canadiske gitaristen Erik Mongrain.

## Beskrivelse
Albumet inneholder 9 komposisjoner, hvorav flere allerede er etablerte favoritter blant fansen. Disse inkluderer låter som «Maelstrom», «A Ripple Effect», «The Silent Fool» og «Equilibrium». Albumet er innspilt i Paul Reed Smiths private studio, og de internasjonalt anerkjente musikerne Michael Manring (fretless bass) og Bill Plummer (synthesizer) bidrar på flere av de 9 sporene. 

Maleriet på forsiden av CD-omslaget er tegnet av Erik Mongrains egen bror, kunstneren Yan Mongrain.

## Sporliste
# «A Ripple Effect» – 2:22
# «Alone in the Mist» – 5:24
# «» - 5:06
# «» - 5:17
# «The Silent Fool» – 4:20
# «» - 4:07
# «Eon's Illusion» – 4:09
# «Raindigger» – 4:03
# «Maelstrom» – 5:31

## Sporenes bakgrunn og betydning
Disse låtdefinisjonene er skrevet av artisten selv på fransk og engelsk og oversatt med enkelte nødvendige avvik i ordlyd og formulering.

#**«A Ripple Effect»**- Jeg har en hyperaktiv hjerne. Det fins ingen bryter som kan slå den av. En tanke leder til den annen, tankerekken min slutter aldri...
#**«Alone in the Mist»** – Slik føler jeg meg når noen, eller noe, frembringer den ultimate følelsen av indre ensomhet.
#**«Equilibrium»** – En hyllest til den naturlige balansen i livet, menneskets natur og kloden vår. Livets yin og yang.
#**«Muse»** – En historie om en kjærlighetshistorie som burde, men som ikke kan, finne sted.
#**«The Silent Fool»** – For alle de gangen jeg har snakket for lettsindig, ukontrollert eller hodeløst. Det kan være tøft å leve med anger.. Noen ganger skulle jeg ønske jeg var stum!
#**«Pandora's Box»** – Når man får en ny gitar, er det alltid spennende å oppdage hvordan den låter når man prøver ut ulike teknikker. Selv om man selv har bestemt alle spesifikasjoner og vet teoretisk hvordan den bør høres ut, kan man aldri vite helt sikkert hva man får. Akkurat som en Pandoras eske!
#**«Eon's Illusion»** – Ett minutt kan virke som en evighet. På et visst punkt i livet ventet jeg på at jeg skulle få min nye gitar og at leiligheten min skulle bli ferdig renovert. Da ventetiden pågikk virket som om jeg aldri skulle få det jeg ventet på, men nå som jeg ser tilbake, var ikke ventetiden så uutholdelig som den da kunne virke. Tid og venting kan skape en merkelig illusjon...
#**«Raindigger»** – Det fins tider i livet der vi prøver å oppnå noe, eller noen (som vi ofte ikke kan beskrive eller sette ord på), som vi vet alltid vil vere utenfor vår rekkevidde uansett hva vi måtte foreta oss. Forestill deg at du løper inn i natten uten mål eller mening. Regnet og vinden pisker kroppen din, mens du desperat prøver å få et glimt av hva du er ute etter.
#**«Maelstrom»** – Har du noen gang latt deg forvirre av kjærligheten og de valg og kvaler den kan stille deg overfor? Forvirringen er akkurat som en malstrøm som sluker alt på sin vei, og går hardt utover ditt mentale ve og vel
Burundis provinser

**[[Burundi]]** er inndelt i 17 **provinser**, som har fått sine navn efter  hovedstaden i hver provins:

*Bubanza 
*Bujumbura Mairie 
*Bujumbura Rural 
*Bururi 
*Cankuzo 
*Cibitoke 
*Gitega 
*Karuzi 
*Kayanza 
*Kirundo 
*Makamba  
*Muramvya 
*Muyinga 
*Mwaro 
*Ngozi 
*Rutana 
*Ruyigi

## Se også
* ISO 3166-2:BI
Pietro Bianchi

:*Se også [[Pietro Bianchi (vektløfter)]]*
 
**Pietro Bianchi** (født 5. mars 1883 i Milano, død 1. juli 1965) var en italiensk sportsutøver som deltok under de olympiske leker 1912 i Stockholm.
 
Bianchi ble olympisk mester i turn under OL 1912 i Stockholm. Han var med på det italienske laget som vant lagkonkurransen i mangekamp foran Ungarn. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.

Åtte år senere, under sommer-OL 1920 i Antwerpen, var han med på det italienske laget som vant lagkonkurransen i mangekamp med 359,855 poeng foran Belgia (346,765) og Frankrike (340,010). Det var 120 turnere fra fem nasjoner på fem lag som deltok i konkurransen som ble gjennomført 23. og 24. august 1920.

Han har vært med i to VM. Han har VM-bronser i lagkonkurransen fra både 1911 og 1913, samt en individuell sølvmedalje i ringer fra VM i 1911.

## OL- og VM-medaljer
* OL 1912  Stockholm -  **Gull** i turn, mangekamp lagkonkurranse
* OL 1920  Antwerpen -  **Gull** i turn, mangekamp lagkonkurranse
* VM 1911  Torino -  **Bronse** i mangekamp lagkonkurranse
* VM 1911  Torino -  **Sølv** i ringer
* VM 1913  Paris -  **Bronse** i mangekamp lagkonkurranse

## Eksterne lenker
*
Bømlafjorden

**Bømlafjorden** er en fjord i Vestland og den ytterste delen av Hardangerfjorden. Fjorden begynner ved Ryvarden fyr, nord på Sletta, og Bømmelhuk, sør på Bømlo, og går til Tittelsnes i Sveio og Langenuen. I nordenden møter Bømlafjorden flere andre fjorder. Langs fjorden på nordsida finnes innløp til Børøyfjorden og Nyleia. På sørsiden finner vi innløpet til Førdespollen. Fjorden går langs kommunene Sveio, Bømlo og Stord.

Bømlafjorden er stort sett åpent og enkelt farvann uten særlige utfordringer for skipstrafikken. Ved innseilingen til fjorden fra sør må skipstrafikken fra Haugesund gå utenom de to grunnene Bloksene like utenfor Ryvarden fyr. Litt sør for midten av fjorden finner vi øygruppa Nappholmane, med Nappholmen lykt, og litt lenger nord øya Hjartholmen. Flere mindre holmer og skjær langs land på begge sider.

Det er stor skipstrafikk i fjorden. Mye av lokaltrafikken og gjennomgangstrafikken går gjennom fjorden på grunn av værforholdene utenfor og den forholdsvis ukompliserte seilasen gjennom fjorden og videre nordover Langenuen. Det er ingen større havner langs fjorden, men det finnes mindre havner i Langevåg (Bømlo) og Mosterhamn (Bømlo), Leirvik (Stord). I tillegg ligger Aker Solutions Stord verft til Bømlafjorden. Ett større offshorerederi har sitt kontor langs fjorden (Eidesvik Offshore).

Tross enkel seilas i fjorden har det skjedd flere ulykker her, siste katastrofe var Sleipner-forliset 26. november 1999 ved Bloksene ved innseilingen til fjorden.

Tidligere var lokalbåttrafikken på fjorden større. Nå er dette begrenset til ett fergesamband (Buavåg-Langevåg), trafikkert av Norled med M/F «Strandebarm», og en gjennomgangsrute med hurtigbåt, Flaggruten Bergen-Stavanger, som har stopp på Leirvik og Mosterhamn. Noe av årsaken til den reduserte lokalbåttrafikken er Trekantsambandet, hvor Bømlafjordtunnelen nå krysser under fjorden fra Valestrand i Sveio til Føyno, med broer videre til Bømlo og Stord.

De største småbåthavnene langs fjorden finner man i Langevåg og på Leirvik.

Mellom Valevåg og Otterøya er det funnet et nesten to kilometer langt korallrev på rundt 150 meters dyp.

## Referanser
Pornografisk film

**Pornografisk film**, pornofilm, sexfilm, blåfilm, er film som skildrer pornografiske handlinger.  

## Historie

Pornografisk film har antagelig eksistert nesten like lenge som filmteknikken. Den tidligste pornografiske spillefilmen man kjenner til er *[[A L'Ecu d'Or ou la bonne auberge]]* (Frankrike, 1908).

I gamle dager var det nødvendig å holde en lav profil, og filmer ble bare vist i lukkede forsamlinger og private hjem. Filmens popularitet vokste på 1920-tallet, da stumfilmer også slo gjennom. De ble vanligvis vist på bordeller eller lignende steder. På 1970-tallet ble pornografiske kinoer legalisert i USA. Rundt samme tid dukket det opp myntautomater i sexbutikker som viste filmer. På 1970-tallet så man også de første storbudsjettfilmene, en av de mest berømte filmene, Deep Throat.

Sengekantfilmene var en serie danske erotiske komedier fra 1970-tallet som ble svært populære i Norge, til tross for debatt og sensur. De ble kjent som "mykporn" og var blant de første erotiske filmene som ble vist offentlig i Skandinavia.

På 1980-tallet ble hjemmevideo fremviseren mer vanlige, og industrien vokste enormt ettersom folk enkelt kunne se filmer hjemme. Porno begynte å forlate kinoene. Hjemmeproduksjonen begynte også takket være videokameraer til hjemmebruk. På 1990- og 2000-tallet, med fremveksten av internett og DVD-er, har industrien vokst enda mer, med hundrevis av produsenter og tusenvis av faste skuespillere over hele verden.

Det er også en rekke norske skuespillere, her er et lite utvalg:

* Dina Jewel er en tidligere norsk-dansk pornoskuespiller, mest aktiv på 1990-tallet.
* Tanja Hansen er en norsk tidligere pornoskuespiller som var aktiv på 1990-tallet.
* Rocco er en norsk tidligere pornoskuespiller som var aktiv på 2000-tallet.
* Vicky Vette er en norsk tidligere pornoskuespiller som har vært aktiv i den amerikanske voksenfilmindustrien siden tidlig 2000-tall.
* Aylar Lie er en norsk-iransk tidligere pornoskuespiller.
* Leona Lorenzo er en norsk pornoskuespiller, mest aktiv på 2000-tallet.
* Natalie North er en norsk tidligere pornoskuespiller fra 2000-tallet

## Sjangere
* Amatørfilmene skal gi inntrykk av at dette er private pornografiske amatøropptak.
* Heterofili
* Homofili
* Lesbisk
* Bifili

## Referanser
Ngozi (provins)

**Ngozi** er en av Burundis 17 provinser. Den hadde i 2011 en befolkning på .

Navnet på provinsen betyr «velsignet». Hovedstaden er Ngozi. Provinsen er sentrum for landets store kaffeproduksjon. 

Landets president fra 2005, Pierre Nkurunziza, vokste opp i denne provinsen, da hans far var guvernør der.

## Referanser
Francesco Loi

**Francesco Loi** (født 21. februar 1891, død 9. mars 1977) var en italiensk sportsutøver som deltok under de olympiske leker både i 1912 i Stockholm og  i 1920 i Antwerpen.

Han deltok i det femte turn-VM som ble arrangert, i Torino i 1911, der Italia vant bronse i lagkonkurransen, bak Tsjekkoslovakia og Frankrike. 
    
Loi ble olympisk mester i turn under OL 1912 i Stockholm. Han var med på det italienske laget som vant lagkonkurransen i mangekamp foran Ungarn. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag. Åtte år senere, under OL 1920 i Antwerpen vant han sin andre olympiske gullmedalje, også denne gangen i mangekamp for lag.

Han deltok også under VM i turn 1911, der han fikk 6.-plass i mangekampen sammenlagt.

## OL-medaljer
* 1912  Stockholm -  **Gull** i turn, mangekamp lagkonkurranse (Italia)
* 1920  Antwerpen -  **Gull** i turn, mangekamp lagkonkurranse (Italia)

## Eksterne lenker
*
Guido Romano

**Guido Romano** (1888–1916) var en italiensk turner som deltok under tre verdensmesterskap i, og de olympiske leker både i 1908 i London og  i 1912 i Stockholm.

Under VM 1909 i Luxembourg ble han verdensmester i ringer, da han kom på delt 1.-plass med Marco Torrès. I tillegg fikk han bronse i lagkonkurransen og 5.-plass i den individuelle mangekampen.

Romano ble olympisk mester i turn under OL 1912 i Stockholm. Han var med på det italienske laget som vant lagkonkurransen i mangekamp foran Ungarn. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.

Han døde som soldat i første verdenskrig, under Trentino-offensiven.

## VM- og OL-medaljer
* VM i turn 1909  Luxembourg -  **Gull** i ringer
* VM i turn 1909  Luxembourg -  **Bronse** i mangekamp lagkonkurranse
* VM i turn 1911  Torino -  **Bronse** i svingstang
* VM i turn 1911  Torino -  **Bronse** i mangekamp lagkonkurranse
* OL 1912  Stockholm -  **Gull** i mangekamp lagkonkurranse.
* VM i turn 1913  Paris -  **Bronse** i mangekamp lagkonkurranse

## Eksterne lenker
*
Círdan

**Círdan Skipsbyggeren** (Círdan er sindarin for skipsbygger/skipssmed) er en fiktiv person fra J.R.R. Tolkiens fortellinger om Midgard. Han var en telerialv, en stor sjøfarer og skipsbygger og herre over Falas under mye av Ardas første tideverv. Círdan bar en av de tre alveringene, nemlig Narya, Ildens ring, Den røde ringen. Han gav den videre til Gandalv, som han mente var den viseste av trollmennene, da istarene først kom til Midgard (ca. 1050 i tredje tideverv). 

Círdan hadde skjegg, noe som var svært sjeldent for alver. Riktignok var han svært gammel, omtrent 11&nbsp;000 år under ringkrigen, da han, bortsett fra Galadriel, kanskje var den eldste alven som var igjen i Midgard. Círdan hadde sølvgrått hår, akkurat som Thingol. 

Ardas andre tidevervs begynnelse ble markert av at Círdan og Gil-galad grunnla havnene. Etter at han hadde fått ringen av Celebrimbor, dro han ut for å slåss mot Sauron i det siste forbundets krig. Gil-galad ble drept, og i det tredje tidevervet ble Círdan herre over Lindons alver. ´

Círdan hadde lovet Gandalv å bli i Midgard så lenge han ble der, og det løftet holdt han. Círdan dro til Aman i år 62 i det fjerde tidevervet sammen med den andre ringbæreren som var igjen, Samvis Gamgod, på det siste skipet som var bygd i Mithlond. 

I Ringenes herre-filmene er Círdan såvidt med i den første og den tredje filmen, til tross for at han er en ringbærer. 

|-
   
 

|-
Hans Beyer

**Hans Anthon Beyer** (født 23. august 1889 i Bergen, død 15. mai 1965 i Mo i Rana)  var en norsk sportsutøver som deltok under de olympiske leker 1912 i Stockholm.
 
Beyer ble olympisk mester i turn under OL 1912 i Stockholm. Han var med på det norske laget som vant lagkonkurranse, fritt system foran Finland. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.

## OL-medaljer
* 1912  Stockholm -  **Gull** i turn, lagkonkurranse fritt system (Norge)

## Eksterne lenker
*
Little Norway (California)

175px|right|thumb|El Dorado County i California

**Little Norway** er et lite sted i El Dorado County i California i USA. Postnummeret er 95721. Stedet omfattes av områdekode 530.

## Referanser
Anárion

**Anárion** (anar er quenya for sol) er en fiktiv person fra J.R.R. Tolkiens fortellinger om Númenor og Midgard. Han var Elendils andre sønn og Isildurs bror. Anárions sønn Meneldil var den siste mann født på Númenor før undergangen. Sammen med faren og broren var han en av lederne for elendili (alvenennene) eller de trofaste, númenoreanerne som motsatte seg Ar-Pharazôn og Saurons styre på Númenor. 

Etter undergangen dro Elendil nord i Midgard, nær alveriket Lindon, og grunnla der kongeriket Arnor, mens Isildur og Anárion dro sør, hvor de grunnla kongeriket Gondor. Begge rikene ble grunnlagt med utgangspunkt i eksisterende númenoreanske kolonier. 

Isildur og Anárion var hovedansvarlige for den tidlige organiseringen av Gondor. De grunnla byene Minas Anor, Minas Ithil og Osgiliath. Osgiliath ble navngitt etter Elendil, Anor etter Anárion og Ithil og Ithilien etter Isildur. 

Ritignok ble Gondor angrepet av Sauron kort tid etter. Minas Ithil ble tatt, og Isildur ble drevet bort. Under det siste forbundets krig forvarte Anárion Gondor mens han styrte landet som dets regent, mens Isildur dro nordover for å slå seg sammen med Elendil og alvene. Anárion lyktes i å forsvare Gondor mot Sauron, men han skjønte at han Gondor ville gå under hvis ikke Elendil kom. 

Da Elendil, Isildur og Gil-galad kom, dro han med dem for å angripe Mordor. Han kjempet i slaget ved Dagorlad og beleiringen av Barad-dûr, men han ble drept av en stein kastet fra Mørketårnet. 

Anárion hadde fire barn. Meneldil, den yngste, ble senere konge av Gondor. 

Anárion og Isildurs etterkommere ble gjenforent da Anárions etterkommer, prinsesse Fíriel av Gondor, giftet seg med Isildurs etterkommer, prins Arvedui av Arthedain, et av rikene Arnor ble delt inn i. Dette førte til at Aragorn II kunne ble høykonge over Arnor og Gondor, som konge av Det gjenforente riket.
Camp Rock

***Camp Rock*** er en Disney-film fra 2008. Filmen hadde premiere på Disney Channel 3. oktober 2008, og er den første filmen Demi Lovato og Jonas Brothers er med i.

## Handling
Filmen handler om Mitchie Torres (Demi Lovato), som vil på musikkleiren Camp Rock. Foreldrene har ikke nok penger, men moren jobber innen catering, og får ordnet en jobb der. Avtalen blir at Mitchie får være med, så lenge hun hjelper moren på kjøkkenet.

Shane Grey (Joe Jonas) er medlem av bandet «Connect 3» (Jonas Brothers), men har en tendens til å være arrogant og bortskjemt. Han blir sendt til leiren for å bli kvitt noen av uvanene, og samtidig for å lære opp nye, gryende artister. Mens han gjemmer seg for noen litt for ivrige fans, får han høre Mitchie synge, og forelsker seg i stemmen hennes. Rykter om Shane og sangen går leiren rundt, men han har ikke sett Mitchies ansikt, og Mitchie tror ikke det er hun han leter etter.

Mitchie lyver om foreldrene sine, og får tilbud om å bli med i leirens snobbegjeng. Lederen av gjengen, Tess, ser ikke med blide øyne på Mitchies egne sanger, og misliker også Caitlyn, den første personen Mitchie ble kjent med på leiren.

Tess finner ut at Mitchie har løyet om hvem hun er, røper det for hele leiren, og ekskluderer henne fra gjengen sin. Shane, som i mellomtiden er blitt god venn med Mitchie, blir veldig skuffet. Når Shane snakker med onkelen Brown, som også er lederen av leiren, synger han en del av Mitchies sang. Tess, som har hørt Mitchie synge den, legger igjen armbåndet sitt, og påstår Mitchie har tatt det, slik at hun blir utestengt fram til *slutten* av Camp Rock.

Rett før finalen blir Peggy og Ella, de to andre i Tess’ gjeng, lei av Tess, og splitter opp. Når Final Jam offisielt er slutt får Mitchie synge sangen, og Shane går opp på scenen og synger sin sang til henne. Vinneren er Margaret «Peggy» Dupree med sangen *Here I Am*.

## Oppfølger
En oppfølger, *[[Camp Rock 2: The Final Jam]]*, hadde premiere i september 2010. Jonas Brothers' yngre bror, Frankie, spiller Trevor Gray i oppfølgeren.

## Skuespillere
* Demi Lovato som Mitchie Torres. En ung jente som ønsker å bli profesjonell sangerinne.
* Joe Jonas som Shane Gray. Den veldig bortskjemte og arrogante sanger fra musikk-gruppen Connect 3.
* Meaghan Martin som Tess Tyler, en sangerinne og selv-sentrert diva.
* Alyson Stoner som Caitlyn Gellar. Deltaker ved Camp Rock som Mitchie snart blir venn med.
* Maria Canals-Barrera som Connie Torres. Moren til Mitchie, og kokk ved Camp Rock.
* Daniel Fathers som Brown Cessario. Direktør for Camp Rock sommerleiren.
* Julie Brown som Dee La Duke, ansatt ved Camp Rock.
* Anna Maria Perez de Taglé som Ella Pador. Deltaker ved Camp Rock, og Tess sin venninne.
* Jasmine Richards som Margaret Peggy Dupree, en annen deltaker ved Camp Rock.
* Jordan Francis som Barron James. Deltaker ved Camp Rock og rapper.
* Roshon Fegan som Sander Loyer, deltaker ved Camp Rock.
* Nick Jonas som Nate Gray, medlem av den populære musikk-gruppen Connect 3.
* Kevin Jonas som Jason Gray, medlem av Connect 3.
* Aaryn Doyle som Lola Scott. Sangerinne og deltaker ved Camp Rock.

## Eksterne lenker
* 
*
Perikumslekten

**Perikumslekten** (*Hypericum*) er en slekt i perikumfamilien. De er blomstrende, flerårige urter. Slekten har over 400 arter, hvor det bare er 5 viltvoksende i Norge.

I Norden vokser prikkperikum, firkantperikum, lodneperikum, bergperikum, fagerperikum, vingeperikum og dvergperikum, hvorav alle unntatt de to sistnevnte vokser i Norge.

I Tyskland er perikum et mye brukt medikament mot de fleste vanlige depresjoner. Der selges det mer av denne urten enn alle de andre antidepressive midlene til sammen. Ellers har perikum i århundrer vært til krydring (og farging) av brennevin.

## Eksterne lenker
*
Slaget ved Rennabu

**Slaget ved Rennabu** er et fiktivt slag skildret i boka Ringenes herre av J.R.R. Tolkien. Det var det siste slaget under ringkrigen og det andre noensinne som ble utkjempet i Hobsyssel.

Da Frodo og hans følgesvenner kom hjem fra Elessars kroning, fant de ut at hjemlandet deres nå var styrt av banditter, under ledelse av Sjakall, som senere viste seg å være Sarumann. De fire hobbitene ble arrestert, men kom seg unna, og bestemte seg for å gjøre opprør mot Sjakalls menn.

Ved Rennabu møtte Sjakalls menn en styrke hobbiter samlet av Munti og Pippin. Etter slaget dro de til Lommekroken, hbor de fant Sjakall, som viste seg å være Sarumann. Sarumann ble deretter drept av Gríma Ormtunge, som selv ble skutt av hobbitbueskyttere.

Begge filmatiseringene av Atter en konge har utelatt dette slaget, siden de mener det er antiklimatisk.
Pionerplante

**Pionerplante** er de første plantene som etablerer seg etter skogbrann, flom, jordras, vulkanutbrudd og tilbaketrukne isbreer. De har spesialiserte trekk som gir dem en konkurransefordel under ekstreme forhold. Mange av pionerene i tidlige faser av tilbaketrekning av isbreer har spesialisert seg på å klare seg uten jordsmonn eller i et jordsmonn med lite næring. 

Blant pionerene er gjerne lavarter eller alger som kan feste seg som et overtrekk eller en skorpe på for eksempel stein. Også moser, gress og vivipare planter er tidlige pionerplanter. Noen alger og bakterier er i stand til å hente nitrogen fra lufta og lage nitrogenforbindelser. Nitrogenforbindelsene er næring som alle planter er avhengig av. Nitrogenforbindelser som pionerene lager, danner grunnlaget for at andre planter kan etablere seg. De første høyere plantene som etablerer seg, er gjerne også tilpasset forhold med lite nitrogennæring. På røttene til slike planter er det knoller med bakterier som binder nitrogenet i lufta og lager nitrogenforbindelser.

Gråor er et treslag som har knoller med nitrogenforbindende bakterier. Den klarer seg derfor godt på nitrogenfattig jord.
## Referanser
Patch

En **patch** (engelsk) er i første rekke et stykke tøy som sys på et klesplagg for å reparere (lappe) en skade, men ordet brukes i overført betydning innen IT, enten som substantiv, i betydningen «endring», eller verb: «å påføre en endring» (engelsk: *to apply a patch*).

## Programmet ''patch''

I sin mest presise betydning brukes ordet om Larry Walls verktøy patch og de korreksjonsfiler som dette benytter. Denne betydningen begrenser seg til endringer i tekstform. Bruksområder er i første rekke endringer av kildekode som utviklere deler seg i mellom.

## Lapping av ferdig programvare
Mer uformelt kan en patch være en brukerrettet og mer ekstraordinær «lapping» av ferdig programvare, typisk for å fikse en feil. Dette kan foregå ved at brukeren av programvaren laster ned et ekstra program som modifiserer en liten del av det originale programmet. Det ekstra programmet eller selve modifikasjonen betegnes da som «patchen».

Bruken av uttrykket skal kunne spores tilbake til tiden da datamaskiner ble programmert med hullkort eller hullkoding på papirrull. En oppdatering av programvaren kunne da foregå ved at man fikk tilsendt en ny papirremse som skulle lappes (patches) inn på et bestemt sted i rullen.
Eli B. Toresen

**Eli Brit Toresen** (født 17. mars 1952) er en norsk barnebokforfatter. Hun skriver hestebøker som utgis i Pennyklubben av Stabenfeldt forlag.

Hun debuterte som forfatter i 1989 med boken *Farlig Ferie 1*. Den har etterhvert blitt en serie på 20 bøker, der de siste kom ut i 2007. Hun har også gitt ut noen lydbøker som *Ekko fra fortiden* i 2000, *Den hvite demonhesten* i 2004, og *Det forheksede treet* som kom ut i 2007.

## Referanser
Bjarne Pettersen

**Bjarne Viktor Pettersen** (født 8. juni 1891 i Porsgrunn, død 14. desember 1983 samme sted) var en norsk sportsutøver som deltok under de olympiske leker 1912 i Stockholm.
 
Pettersen ble olympisk mester i turn under OL 1912 i Stockholm. Han var med på det norske laget som vant lagkonkurranse, fritt system foran Finland. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.

## OL-medaljer
* 1912  Stockholm -  **Gull** i turn, lagkonkurranse fritt system (Norge)

## Eksterne lenker
*
Dagor Bragollach

**Dagor Bragollach** var det fjerde slaget i Beleriand under krigen mot Morgoth i Ardas første tideverv i J.R.R. Tolkiens Silmarillion. Det fjerde slaget var et vendepunkt i krigen. 

Slaget begynte da Morgoth brøt beleiringen av Angband, som hadde blitt opprettholdt for omtrent 400 år. Slaget endte med nederlag for noldoene og menneskene, og Morgoth fikk kontroll over viktige områder. Slaget endte med Fingolfins død i en duell med Morgoth. 

I år 472 ble Maedhrosunionen lagd for å gå til ny krig mot Morgoth. Unionen ble ødelagt under det katastrofale Nírnaeth Arnoediad, De talløse tårers slag.
Knut Kaasen

**Knut Kaasen** (født 9. november 1951 i Harstad) er professor ved Det juridiske fakultet ved Universitetet i Oslo (UiO). 

Han tok juridisk embetseksamen (cand. jur.) ved UiO i 1977 og den juridiske doktorgraden i 1984 og har siden 1989 vært professor ved det juridiske fakultet ved UiO, tilknyttet Nordisk institutt for sjørett. Mellom 2001 og 2003 var han dekanus ved det juridiske fakultet, Han har deltatt i utviklingen av de standardiserte petroleumskontraktene fra 1984.

Fra 1979 til 1981 arbeidet han som dommerfullmektig i Arendal, og var deretter advokat i Norsk Hydro i fire år frem til 1988. 

Han var styreleder i Stiftelsen Lovdata 1990-2015.

Kaasen har vært konstituert dommer i Høyesterett fem perioder.

## Referanser


## Eksterne lenker
* Knut Kaasen - Store norske leksikon

* Hjemmeside ved UiO
Michael Wittmann

**Michael Wittmann** (født 22. april 1914 i Vogelthal i Bayern i Tyskland, død 8. august 1944 ved St. Aignan-de-Cramesnil, sørvest for Caen i Normandie, Frankrike) var en tysk SS-Hauptsturmführer i Waffen-SS under andre verdenskrig. Wittmann regnes som den mest suksessfulle av alle panserkommandører under andre verdenskrig, og var en folkehelt i Tyskland. 

Han meldte seg inn i SS i 1936 og i NSDAP i 1938. 

## Tidlig liv
Michael Wittmann ble født 22. april 1914 i landsbyen Vogelthal i Bayern. Han var den andre sønnen til bonden Johann Wittmann og kona Ursula. Både han og søsknene Johann Jr., Franziska, Anni og Theresa ble døpt som katolikker. Etter at han var ferdig med skolen i 1930 arbeidet han på familiegården.

## Militær karriere
1. februar 1934 ble Michael med i FAD (senere Reichsarbeitsdienst (RAD) og tjenestegjorde fram til 30. oktober 1934 da han vervet seg til den tyske hæren.  Etter 3 år, 5. april 1937, blir han overført til 1. Sturm av 92. Standarte i eliteenheten Leibstandarte SS Adolf Hitler som er Hitlers livgarde (LSSAH). 

Han fikk etterhvert kommandoen på en Tiger stridsvogn, og ødela minst 138 fiendtlige stridsvogner og 132 anti-tank kjøretøy. Wittmann var i krig under felttoget i Polen, felttoget i Frankrike, invasjonen av Hellas, på Østfronten og senere i kamp mot de allierte styrker i Frankrike.

## Død
Wittmann falt i Normandie 8. august 1944 da han var med på et motangrep for å ta over høyde 122, nær St. Aignan de Cramesnil i Normandie. Han kjørte en annen panservogn enn sin egen, en Tiger tank med nummer 007, som tilhørte stabskompaniet. Den hadde færre runder ammunisjon på grunn av mere radioutstyr for bakke til luft kommunikasjon. 

Besetningen som var med Wittmann da han ble drept var: Karl Wagner (skytter), Gunther Weber (lader), Heinrich Reimers (sjåfør), og Rudolf Hirschel (radiomann/skytter). Ingen av disse var hans faste besetningsmedlemmer.  Wıttmanns faste skytter, Balthasar «Bobby» Woll (også mottaker av ridderkorset), hadde sykepermisjon fra 2. august 1944 på grunn av skader, og var derfor ikke med.  

Wittmann ble begravet i en anonym grav på en krigskirkegård i Frankrike. Graven ble funnet i 1983 og levningene hans flyttet til den tyske krigskirkegården i La Cambe.

## Utmerkelser

## Avdelinger

## Referanser


## Litteratur
* Gregory T. Jones: *Panzerheld:The Story of Hauptstrumfuhrer Michael Wittmann* (1993)
* Gary L. Simpson: *Tiger Ace: Life Story of Panzer Commander Michael Wittmann*, (1994) ISBN 0887405266
* Patrick Agte: *Michael Wittmann and the Tiger Commanders of the Leibstandarte* (1996) ISBN 0921991304
* Patrick Agte: *Michael Wittmann and the Waffen SS Tiger commanders of the Leibstandarte in WWII – Vol.1* (2006) ISBN 0811733343
* Patrick Agte: *Michael Wittmann and the Waffen SS Tiger commanders of the Leibstandarte in WWII – Vol.2* (2006) ISBN 0811733351

## Eksterne lenker
* 
* Panzerace
* Achtungpanzer.com
* World War 2, analyzed
* Panzer Page
Yantarogekko balticus

***Yantarogekko balticus*** er en utdødd gekko. Den levde i Nordvest-Russland i tidlig eocen, og er beskrevet fra et godt bevart eksemplar som var innkapslet i rav. På tærne hadde den festeskiver, akkurat som mange nålevende klatrende gekkoer.

## Eksterne lenker
* 
* A.M. Bauer, W. Böhme & W. Weitschat (2005) An Early Eocene gecko from Baltic amber and its implications for the evolution of gecko adhesion *Journal of Zoology*, 265:&nbsp;327&ndash;332 Cambridge University Press
Per Bertilsson

**Per Daniel Bertilsson** (født 4. desember 1892, død 18. september 1972) var en svensk sportsutøver som deltok under de olympiske leker 1912 i Stockholm.
 
Bertilsson ble olympisk mester i turn under OL 1912 i Stockholm. Han var med på det svenske laget som vant lagkonkurransen i mangekamp svensk system foran Danmark. Det var tre lag fra tre nasjoner som var med i konkurransen som ble avholdt på Stockholms stadion.

## OL-medaljer
* 1912  Stockholm -  **Gull** i turn, lagkamp svensk system (Sverige)

## Referanser


## Eksterne lenker
*
Arouquesa

**Arouquesa** er en portugisisk kurase.

## Historie og utbredelse
Arouquesa stammer fra Portugal med utspring i fjellregionene Visen og Aveiro.

## Kjennetegn
Rasen er en primært en kjøttrase. Den har også gode egenskaper som trekkdyr. Rasen er nokså liten med gjennomsnittlig vekt på 360-430 kg og 750-900 kg for henholdsvis kyr og okser. Rasen er hornet og rødfarget. 

## Se også
*Liste over kuraser
*Ku

## Eksterne lenker
*Rasens hjemmeside
*AGRARIA
*EAAP